চুক্তি অনুযায়ী, গোল্ডেন হারভেস্ট কিউএসআর এবং জুবিল্যান্ট গ্রুপের জুবিল্যান্ট ফুড-ওয়ার্কস বাংলাদেশে বিশ্বজুড়ে জনপ্রিয় ব্র্যান্ড ডোমিনোস পিৎজা বিক্রির জন্য আলাদা কোম্পানি করবে। ওই কোম্পানিতে গোল্ডেন হারভেস্ট কিউএসআরের মালিকানা থাকবে ৪৯ শতাংশ। বাকি ৫১ শতাংশের মালিকানা থাকবে জুবিল্যান্ট ফুডের কাছে। প্রাথমিকভাবে যৌথ মালিকানাধীন কোম্পানিতে উভয় পক্ষ ১৫ কোটি টাকা বিনিয়োগ করবে।